open-index/open-wikipedia-markdown huggingface dataset:
Klondyke-talo

**Klondyke-talo** on tiilirakenteinen entinen teollisuusrakennus Keravalla Alikeravan kaupunginosassa. Klondyke-talo on kooltaan 30&nbsp;000 kerrosneliömetriä, ja siellä toimii nykyään lukuisia eri yrityksiä ja muun muassa salibandyhalli. Vuosina 1927–1985 kiinteistössä toimi kumitehdas, vuosina 1990–2012 Keravan taidemuseo ja vuosina 1990–1994 sisähuvipuisto Fanfaari, sittemmin Planet FunFun.

## Historiaa
Talon paikalla sijaitsi Suomen ensimmäinen sementtitehdas vuodesta 1869 ja sen pohjoispuolella Winnarin tiilitehdas vuodesta 1911 vuoteen 1957. Nykyisen rakennuksen ensimmäiset osat valmistuivat 1913 sementtitehtaan paikalle ensimmäiseen maailmansotaan jalkineita valmistaneen nahkatehtaan (Oy Nahkimo Ab, Savion Nahkatehdas) käyttöön. Nahkimon toiminta loppui pian ja sen tehdasrakennukset siirtyivät vuonna 1927 Savion Gummitehdas Oy:lle. Rakennusta laajennettiin 1920-luvulta 1950-luvulle moneen otteeseen ja moneen ilmansuuntaan niin, että tehtaan vanhimmat osat jäivät uudempien siipirakennusten sisään. Rakennus toimi kumitehtaana vuoteen 1985 saakka, loppuaikoina Nokian eli entisen Suomen Gummitehtaan omistuksessa.

Vuonna 1985 kiinteistö siirtyi Nokialta kiinteistösijoitusyhtiö Keravan Klondyke Oy:lle, joka alkoi kehittää rakennuksen toimintoja. Arkkitehtien Hannu Kiiskilä ja Harri Hagan suunnitelmien mukaan saneeratun rakennuksen sisätilat uudistettiin vapaa-ajankeskukseksi muun muassa kirkkain päivänloistevärein, mutta ulkoasu säilyi hillittynä. 1990-luvulle tultaessa talossa toimivat Keravan kauppaoppilaitos, Vankeinhoidon koulutuskeskus ja joulukuussa 1990 avattu Keravan taidemuseo. Helmikuussa 1991 avattiin sisähuvipuisto Fanfaari.

Pian Keravan Klondyke Oy ja sen tytäryhtiö Huvipuisto Fanfaari Oy menivät konkurssiin Suomen 1990-luvun alun lamassa. Päärahoittaja Keski-Uudenmaan Säästöpankki kärsi kymmenen miljoonan ja vakuutusyhtiö Sampo viiden miljoonan markan tappiot. Velkoja oli yhteensä 170 miljoonaa markkaa. Koko kiinteistön osti 1992 huvipuisto Fanfaarin perustanut liikemiesryhmä, jossa mukana olivat elokuvaohjaaja Renny Harlin ja tuottaja Markus Selin.

Sisähuvipuisto Fanfaarin nimi muuttui kesän 1992 remontin jälkeen Planet FunFuniksi. Joulukuussa 1994 sen omistanut Panzelda Oy ajautui konkurssiin, joka sulki huvipuiston lopullisesti helmikuussa 1995. Omaisuudenhoitoyhtiö Arsenalin omistukseen ajautunut Klondyke-talo alkoi toimia nimellä Kerava Future Center. Vuonna 1994 se menetti myös toisen ison vuokralaisen, 2000 neliön tiloissa toimineen Vankeinhoidon koulutuskeskuksen. Keravan taidemuseo toimi Klondyke-talossa vuoteen 2012 asti, kunnes se muutti Keravan keskustaan uuden Taide- ja museokeskus Sinkan tiloihin, joihin tuli myös Keravan museo.

1990-luvun keskivaiheilta lähtien Klondyke-talossa on ollut kuvataiteilijoiden työtiloja. 2010-luvun alusta talossa on toiminut muun muassa seksivälineiden verkkokauppaa Kaalimato.com pyörittävä Kentonec Oy. 

## Lähteet
10 syytä tuhota kaikki sometilit nyt

**10 syytä tuhota kaikki sometilit nyt** () on yhdysvaltalaisen, Microsoftilla työskentelevän Jaron Lanierin kirjoittama, vuonna 2018 julkaistu sosiaalisen median vaaroja käsittelevä poleeminen tietokirja. Teos, jolla kirjan kirjoittaja osallistuu keskusteluun muun muassa sosiaalisen median palveluja tarjoavien teknologiajättien koukuttavasta vallasta käyttäjiin ja käyttäjien käyttäytymisen muokkauksesta, sai kohtalaisesti huomiota länsimaisissa sanomalehdistössä.

## Sisältö
Kirja on jaoteltu kirjoittajan väitteiden mukaan kymmeneen lukuun (*Argument 1 ... Argument 10*), jonka ohella kirjan alussa on lyhyt johdantokappale ja lopussa yhteenveto.

Kirjan kappaleet ovat: 
* Introduction, with cats
* Argument One: You are losing your free will
* Argument Two: Quitting social media is the most finely targeted way to resist the insanity of our times
* Argument Three: Social media is making you into an asshole
* Argument Four: Social media is undermining truth
* Argument Five: Social media is making what you say meaningless
* Argument Six: Social media is destroying your capacity for empathy
* Argument Seven: Social media is making your unhappy
* Argument Eight: Social media doesn't want you to have economic dignity
* Argument Nine: Social media is making politics impossible
* Argument Ten: Social media hates your soul
* Conclusions: Cats have nine lives

## Vastaanotto
Esimerkiksi yhdysvaltalaiseen *[[The New York Times]]iin* kirjoittanut kirja-arvostelija arvioi teosta melko kriittisesti, mutta kertoi samalla sulkeneensa Facebook-sivunsa kirjan lukemisen seurauksena.

## Lähteet
Dieter Rubach

**Dieter ”Rubi” Rubach** (s. 28. huhtikuuta 1955, Solingen, Länsi-Saksa) on saksalainen basisti ja ääniteknikko.

Rubach liittyi 17-vuotiaana Udo Dirkschneiderin perustamaan yhtyeeseen Band-X, josta myöhemmin muodostui heavy metal -yhtye Accept. Aluksi Rubach oli kosketinsoittaja ja vasta myöhemmin basisti. Hän oli yhtyeen basistina viisi vuotta, minkä jälkeen Rubach liittyi basistiksi yhtyeeseen Lichtblick. Yhtye esiintyi vuonna 1983 Rockpalastissa.  Näihin aikoihin hän perusti muiden entisten Accept-jäsenten, Frank Friedrichin ja Jan Koemmetin kanssa yhtyeen Bad Steve.

Vuonna 1985 Bad Steve julkaisi debyyttialbuminsa *[[Killing The Night]]*  ja kiersi vähän aikaa Acceptin lämppärinä. Vuonna 1987 bändi hajosi ja Rubach liittyi basistiksi U.D.O.n Animal House kiertueelle. Kiertueella he soittivat Guns N 'Rosesin, Lita Fordin ja Zodiac Mindwarpin kanssa.

Ääniteknikkona hän on työskennellyt studiossa lukuisien eri artistien kanssa kuten Ace of Base, Andre Heller, Anne Haigis, Art Garfunkel, Baden Powell, Billy Cobham, Beverley Craven, Chris Rea, Kelly Family, Elton John, ELO II, Angelika Milster, Luiciano Pavarotti, Lionel Ritchie, Bonnie Tyler, Grobschnitt, Whitney Houston, Pet Shop Boys, Joe Cocker, Paul Young, Leningrad Cowboys, Gilbert Becaud, United Jazz & Rock Ensemble, Muddy Waters, Helge Schneider, Iggy Pop, Milva, Rednex, Supermax, Chris de Burgh, Andre´Heller, Vaja con Dios. 

## Lähteet
Kustaa II Aadolfin patsas

**Kustaa II Aadolfin patsas** on Turussa Akatemiatalon edustalla sijaitseva Kustaa II Aadolfin näköispatsas. Patsas pystytettiin Kustaa II Aadolfin perustaman ja Akatemiatalossa toimivan Turun hovioikeuden aloitteesta vuonna 1992. Patsaan mallina on ollut ruotsalaisen kuvanveistäjän Bengt Erland Fogelbergin tekemä Kustaa II Aadolfin patsas Göteborgissa. Göteborgin patsas paljastettiin vuonna 1854.

Turun patsaassa kuninkaan asento ja yleisvaikutelma ovat samanlaiset kuin Göteborgin patsaassa. Patsaissa on kuitenkin useita eroja. Turun patsaasta puuttuvat kuninkaan vyöllä riippuva miekka ja kuninkaan oikeaan jalkaan nojaava vaakunakilpi. Turun patsaassa kuninkaan oikeassa kädessä on asiakirjakäärö, joka puuttuu Göteborgin patsaasta. Turun patsaasta puuttuu kuninkaan vasemman käsivarren peittävä viitan laskos, ja monet kuninkaan vaatetuksen koristeet on esitetty yksinkertaisemmin. Turun patsas on myös huomattavasti pienempi kuin Göteborgin patsas.


Gustaf II Adolf.JPG|Alkuperäinen Fogelbergin Kustaa II Aadolfin patsas Göteborgissa.
Kustaa II Aadolfin patsas 2 AB.JPG|Kustaa II Aadolfin patsas Turussa, ilman miekkaa ja vaakunakilpeä.

 
## Lähteet
Hannu Mannerkoski

**Hannu Mannerkoski** (9. heinäkuuta 1944 Nummi – 9. marraskuuta 2018 Joensuu) oli suomalainen metsätieteilijä, joka oli Joensuun yliopiston (nyk. Itä-Suomen yliopisto) metsätieteellisen tiedekunnan metsämaatieteen professori. Hän hoiti usean vuoden ajan myös tiedekuntansa dekaanin tai varadekaanin tehtävää. 

Mannerkoski kirjoitti ylioppilaaksi Lohjan yhteislyseosta 1963. Hän opiskeli Helsingin yliopistossa, josta valmistui ensin metsänhoitajaksi (1968), sitten maatalous- ja metsätieteiden kandidaatiksi (1970), lisensiaatiksi (MML 1977) ja tohtoriksi (MMT 1985). Hänen englanninkielisen väitöskirjansa (1985) käsitteli vedenpinnan vaihtelun vaikutusta turvesuon ekologiaan ja oli otsikoitu *Effect of water table fluctuations on the ecology of peat soil*. 

Mannerkosken 60-vuotisjuhlan kunniaksi julkaistiin syksyllä 2004 juhlakirja *Puuta, maata ja vettä – tutkien ja opettaen. Professori Hannu Mannerkoski 60 vuotta*.

## Lähteet
Maria Denis

**Maria Denis**, oikealta nimeltään **Maria Esther Beomonte** (22. marraskuuta 1916 Buenos Aires – 15. huhtikuuta 2004 Rooma), oli italialainen näyttelijä, jonka elokuvaura alkoi jo 16-vuotiaana. Hän oli Assia Norisin ja Alida Vallin ohella yksi kolmesta 1930-luvun nuoresta naistähdestä, jotka tulivat tunnetuiksi koko Italian ”julkisina morsiamina”. Nimitys viittaa heidän elokuvissaan esittämiensä roolihahmojen tavalliseen päämäärään. Näyttelijänä Denis oli täten uransa ensimmäisinä vuosina tyypillinen esimerkki sotaa edeltävän italialaisen elokuvan erittäin suositusta naistyypistä: vähän naiivi ja romanttinen porvarillisen perheen tyttölapsi.

Maahanmuuttajien tyttärenä Argentiinassa syntynyt Denis palasi jo lapsena äitinsä kanssa Italiaan. Siellä syntyi hänen yhdeksän vuotta nuorempi sisarpuolensa, Michela, joka myös valitsi näyttelijän uran. Siitä, miten Denis joutui elokuva-alalle, ei ole täysin varmaa tietoa. Hän tuli kuitenkin yleisön ja kriitikkojen tietoisuuteen jo vuonna 1932 Raffaello Matarazzon ensimmäisessä näytelmäelokuvassa *[[Treno popolare]]*, jossa hän 16-vuotiaana näytteli keski-ikäisen viettelijän (Cesare Zoppetti) pahaa aavistamatonta uhria.

Kaksi vuotta myöhemmin Denis saavutti ensimmäisen todella suuren yleisömenestyksen Goffredo Alessandrinin ohjaamassa komediassa *[[Seconda B]]* (1934). Oppilaitoksen seinien sisäpuolelle lukuvuoteen 1911–1912 sijoitettu kolmiodraama tuotti Denisille myös hyvät arvostelut hänen suorituksestaan. Menestyksestä seurasi pitkä sarja osia stereotyyppisissä telefoni bianchi -elokuvissa, joka katkesi vasta vuonna 1940, kun Denis sai tärkeän roolin Augusto Geninan Espanjan sisällissotaa käsittelevässä elokuvassa *[[Alcazar (vuoden 1940 elokuva)|Alcazar]]*. Vaikutti siltä, että tämä suoritus herätti italialaiset ohjaajat huomaamaan, että Denis osasi näytellä myös vakavampia rooleja, ja sellaisia myös alettiin tarjota hänelle. Hänen myöhemmistä suorituksistaan ovat mainitsemisen arvoisia Ferdinando Maria Poggiolin *[[Sissignora]]* (1942) ja Vittorio Cottafavin *[[La fiamma che non si spegne]]* (1949). Denisin viimeiseksi rooliksi jäi Alessandro Blasettin ohjaama osa episodielokuvasta *[[Tempi nostri]]* (1954).

## Lähteet
*
*

### Viitteet
Afrikan jako

**Afrikan jako** tarkoittaa Afrikan mantereeseen kohdistunutta valloitusta, jakoa ja kolonisaatiota, jonka takana olivat Euroopan senaikaiset suurvaltiot uuden imperialismin aikakaudella 1881–1914. Afrikasta 10 % oli Euroopan vallan alla 1870, ja 1914 osuus oli noussut melkein 90 %:iin. Vain Etiopia (silloinen Abessinia) ja Liberia säilyivät itsenäisinä. Motivaationa valtaamiselle oli Euroopan valtioiden keskinäinen kilpailu, kansallinen maine, uskonnon levittäminen ja Afrikan sisäpolitiikka.

Eurooppalaisten kolonisaatiota ja tavarakauppaa sääteli vuoden 1884 Berliinin konferenssi, jonka luoma yleissopimus valtuutti osallistujat valtaamaan Afrikan alueita nimiinsä. Euroopan suurvaltojen poliittisista ja kaupallisista vastakkainasetteluista huolimatta 1800-luvun lopussa, Afrikan jako rauhoitti tilannetta. 1800-luvun viime vuosina eurooppalainen sotilaallinen määräysvalta ja talouden dominointi vaihtui suoraan määräysvaltaan.
Kapina tehtailla

**Kapina tehtailla: Kuusankoski 1918** on historioitsija Seppo Aallon kirjoittama tietokirja. Se kertoo tapahtumista Kuusankoskella ennen Suomen sisällissotaa, sen aikana ja sen jälkeen. Aalto sai teoksesta vuoden 2018 Tieto-Finlandia-palkinnon ja se palkittin myös Vuoden historiateos -palkinnolla.

## Tausta ja julkaisu
Seppo Aalto on kertonut, että ajatus kirjasta *Kapina tehtailla* lähti noin 2008. Hän tutustui tuolloin Mirja Turusen teokseen *[[Veripellot]]*, joka käsittelee Suomen sisällissodan tapahtumia Kouvolassa. Aalto on itse kotoisin Kuusankoskelta ja oli kuullut alueen hurjista tapahtumista jo aiemminkin.

Aalto alkoi kirjoittaa *Kapina tehtailla* -kirjaa vuonna 2016. Teoksen julkaisi vuonna 2018 kustannusyhtiö Siltala.

## Sisältö
*Kapina tehtailla* käsittelee Suomen sisällissotaa Kymintehtaiden työntekijöiden näkökulmasta. Siinä kerrotaan työläisten kapinasta, punaisten vallasta, punakaartista ja terrorista sekä sodanjälkeisestä valkoisesta terrorista.

## Vastaanotto
*Kapina tehtailla* valittiin vuoden 2018 Tieto-Finlandia-palkinnon saajaksi. Valinnan tehneen Virpi Suutarin mukaan teoksen paikallistarkkuus ja tapahtumien sijoittaminen laajoihin yhteyksiin osoittaa vaikuttavasta yhteiskunnallisesta tutkimuksesta ja ymmärryksestä.

Myös *[[Helsingin Sanomat|Helsingin Sanomien]]* Veli-Pekka Leppänen kehuu Aallon paikallistuntemusta. Hän kirjoittaa myös, että Aalto on kirjoittanut teoksensa osoittaen tapahtuneen mutta osoittelematta ketään. Kirja on suora kuvaus yhteisöstä sodassa. *[[Kymen Sanomat|Kymen Sanomien]]* arvostelussakin nostetaan kirjan suorapuheisuus ja toisaalta äärimmäisen tarkka tutkimus tapahtuneesta. Arvostelun mukaan yksityiskohtia on jopa liiallisesti.

## Lähteet
Tammisunnuntai 1918

**Tammisunnuntai 1918** on vuodenvaihteessa 2017–2018 valmistunut suomalainen dokumenttielokuva. Sen ohjasi Ilkka Vanne ja tuotti MRP Matila Röhr Productions. Antti Tuurin käsikirjoitus kertoo Suomen itsenäisyyden alkuaikojen tapahtumista.

Elokuva kertoo miten suojeluskunnat järjestäytyivät  Etelä-Pohjanmaalla ja riisuivat venäläiset sotilaat aseista Ylistarossa tammikuussa 1918. Elokuva tuotettiin ja levitettiin ilman elokuvasäätiön tukea. Sen rahoittamiseen osallistui Vapaussodan ja itsenäisyyden Etelä-Pohjanmaan perinneyhdistys ja esittäminen aloitettiin kutsuvierasnäytännöillä Pohjanmaalla joulukuussa 2017.

Elokuva oli Suomen toiseksi katsotuin kotimainen dokumenttielokuva elokuvateattereissa vuonna 2018.

## Lähteet
Stealers Wheel

**Stealers Wheel** oli brittiläinen popia ja rockia soittanut yhtye. Sen perustivat entiset koulukaverit Joe Egan ja Gerry Rafferty Lontoossa vuonna 1972. Yhtye tunnetaan parhaiten vuoden 1973 hittikappaleestaan ”Stuck in the Middle with You”. Stealers Wheel hajosi vuonna 1975 ja palasi uudelleen yhteen lyhyesti vuonna 2008. 

## Jäsenet
* Joe Egan – päälaulu, taustalaulu, rytmikitara, koskettimet (1972–1975)
* Gerry Rafferty – päälaulu, rytmikitara (1972, 1973–1975; kuoli 2011)
* Paul Pilnick – soolokitara (1972–1973, 2008)
* Tony Williams – bassokitara (1972–1973, 2008)
* Rod Coombes – rummut (1972–1973, 2008)
* Luther Grosvenor – päälaulu, rytmikitara, havaijinkitara (1973)
* DeLisle Harper – bassokitara (1973)
* Tony Mitchell – päälaulu, rytmikitara (2008)

## Diskografia
### Albumit
* *[[Stealers Wheel (albumi)|Stealers Wheel]]* (1972)
* *Ferguslie Park* (1973)
* *Right or Wrong* (1975)
* *Gerry Rafferty & Joe Egan – Stuck in the Middle with You: The Best of Stealers Wheel* (1978)
* *The Best of Stealers Wheel* (1990)
* *Stealers Wheel: The A&M Years* (2017)

### Singlet
* ”Stuck in the Middle with You” (1973)
* Everything Will Turn Out Fine" (Yhdysvalloissa ja Kanadassa nimellä ”Everyone’s Agreed That Everything Will Turn Out Fine”, 1973)
* ”Star” (1973)
* ”Right or Wrong” (1975)
* ”Found My Way to You” (1975)

## Lähteet

## Aiheesta muualla
Nikulainen

**Nikulainen** on sukunimi, joka on muun muassa seuraavilla suomalaisilla henkilöillä:

*Aimo Nikulainen (1949–2018), radiotoimittaja
*Arto Nikulainen (1930–2010), soutaja
*Tomppa Nikulainen (s. 1976), kosketinsoittaja

## Katso myös
* Nikolainen
Táin Bó Cúailnge

**Táin Bó Cúailnge**, englanniksi **The Cattle Raid of Cooley** eli Cooleyn karjaryöstö on muinainen irlantilainen taru, joka kuvaa Ulsterin ja Connachtin välisiä sotia. Se on kirjoitettu muistiin 1100-luvulla muinaisiirin kielellä, mutta sijoittuu aikaan tuhat vuotta sitä ennen.

Táin Bó Cúailnge on huomattavimpia Ulsterin syklin tarusikermään kuuluvista taruista. Taru keskittyy Cooleyn ruskean härän, hyvin siitoskykyisen *Donn Cuailngen*, ympärille.

*Tarina [[Táin Bó Cúailnge|Táin Bó Cuailgnesta]]* kertoo karjaryöstöstä, joka aiheutti sodan Connachtin kuningatar Medbin (nykyiiriksi *Méadhbh*) ja Ulsterin heimon välille. Ulsterilaisten suurin sankari Cú Chulainn jäi yksin taistelemaan Medbin sotilaita vastaan, koska hän ei ollut alkujaan ulsterilaista syntyperää, ja kaikkia ulsterilaismiehiä vaivasi tuolloin säännöllisin väliajoin toistuva Machan kirous, joka vaivutti heidät vuoteeseen kärsimään synnytystuskien kaltaisia kipuja. 

## Lähteet
* Kerrigan, Michael: Celtic legends: Heroes and warriors, myths and monsters. Amber Books Ltd 2016. 
### Viitteet
Eonian

**Eonian** on Dimmu Borgirin kymmenes studioalbumi, joka julkaistiin 4. toukokuuta 2018. Albumi on poikkeuksellisen duurivoittoinen.

Albumi debytoi Suomessa virallisen albumilistan neljännellä sijalla, ja pysyi listalla yhteensä kolme viikkoa. Fyysisten äänitteiden listalla albumi sijoittui toiseksi. Yhdysvalloissa albumi nousi Billboard 200 -listan sijalle 142.

## Vastaanotto

Albumi sai ristiriitaisen vastaanoton. Metalliluolan Markus Salmela totesi albumin olevan taattua, edellisten albumien kaltaista mahtipontista Dimmua sillä erotuksella, että pitkään kypsytetty albumi kuulostaa tasapainoisemmalta ja viimeistellymmältä kuin vuoden 2010 albumi *[[Abrahadabra]]*. Kaaoszinen Joakim Lindholm antoi albumille lähes täyden kympin, ja piti sitä yleisilmeeltään *[[Enthrone Darkness Triumphant]]* -albumin (1997) kaltaisena. Hän piti Eoniania kauniina ja maanläheisenä teoksena, jonka sävellysten rohkea duurivoittoisuus saatanallisten aiheiden käsittelyssä on onnistunutta. Soundin Henri Eerola kuvaili albumia mitäänsanomattomaksi ja sisällöttömäksi tusinariffeilyksi, jolta puuttuvat menneiden vuosien julkaisujen into ja vimma. Myös V2.fi-sivuston Jesse Kärkkäinen koki albumin olevan kokonaisuutena hallitsematon ja kömpelö, josta ei löydy suurempaa näkemystä. 

## Kappaleet

## Kokoonpano
* Shagrath – laulu, basso, kosketinsoitin, efektit
* Silenoz – rytmikitara, basso
* Galder – lead-kitara, basso

## Lähteet

## Aiheesta muualla
* 
*
Big Brother 2019

**Big Brother 2019** oli tositelevisiosarja *[[Big Brother]]in* suomalaisen version yhdestoista tuotantokausi. Kausi alkoi 1. syyskuuta 2019 ja se kesti 10 viikkoa. Yhdennellätoista kaudella ohjelman esityskanaviksi vaihtui Nelonen Median omistamat Jim ja Nelonen.

Tälle kaudelle myös Big Brother -talon paikka vaihtui Espoon Kilosta Redi-kauppakeskuksen  yhteyteen Helsingin Kalasatamaan. Talon suunnitteli arkkitehti Marco Casagrande.

Kauden juonsivat Kimmo Vehviläinen, Alma Hätönen sekä Big Brotherin juontajaksi palannut Elina Kottonen. Vehviläinen ja Hätönen juonsivat vuoropäivin maanantaista lauantaihin klo 21.30–23.00 Jim-kanavalla lähetetyt *Big Brother Suomi* -koostejaksot edellisen päivän tapahtumista. Jaksoissa oli mukana myös vaihtuvia vieraita, joiden kanssa talon tapahtumista keskusteltiin. Kottonen puolestaan juonsi sunnuntaisin klo 21.00–22.30 Nelosella suorana lähetetyn *Big Brother Live* -lähetyksen. Maksullisessa Ruutu+-palvelussa talon tapahtumia pystyi seuraamaan vuorokauden ympäri.

## Asukkaat

## Viikkotehtävät

## Nimeämistaulukko

### Poikkeukset nimeämisissä
* Viikko 1: Ville oli turvassa nimeämisiltä voitettuaan immuniteetin viikkotehtävässä.
* Viikko 5: Talossa ei järjestetty nimeämisiä, vaan katsojat saivat äänestää asukkaita pois häätöäänestyksestä. Maanantaina, tiistaina ja keskiviikkona kaksi eniten ääniä saanutta asukasta ja torstaina neljästä jäljelle jääneistä eniten ääniä saanut asukas pääsivät turvaan.
* Viikko 6: Viikolla järjestettiin valenimeämiset, jotka näytettiin kaikille asukkaille. Katsojat valitsivat torstaina alkaneessa äänestyksessä kaksi asukasta, joista asukkaat itse häätivät toisen sunnuntain suorassa lähetyksessä.
* Viikko 7: Asukkaat pystyivät vähentämään nimeämispisteitä talossa käytetyllä valuutalla, rahnalla. Yhden nimeämispisteen mitätöiminen maksoi kymmenen rahnaa. Helmeri osti itselleen -2 pistettä. Anu osti itselleen -1 pistettä ja Kristianille -1 pistettä.
* Viikko 8: Nimeämisiä ei järjestetty. Kristian ja Jukka joutuivat suoraan häätöäänestykseen sääntörikkomusten vuoksi.
* Viikko 9: Katsojat äänestivät Kevinille yhden ylimääräisen nimeämispisteen käytettäväksi nimeämisiin.
* Viikko 10: Katsojat äänestävät kilpailun voittajan.

## Keskeiset tekijät
* Juontajat: Kimmo Vehviläinen, Alma Hätönen ja Elina Kottonen
* Pääohjaaja: Janne Virtanen
* Käsikirjoittajat: Cristal Snow, Vappu Soppela ja Lauri Haukkamaa
* Tuottajat: Petteri Ahomaa, Jupe Tuomola ja Eveliina Pitkänen

## Lähteet

## Aiheesta muualla
* Virallinen Big Brother -sivusto
* Big Brother Ruutu-palvelussa
Liège–Bastogne–Liège 2018

**Liège–Bastogne–Liège 2018** oli järjestyksessään 104. maantiepyöräilyn miesten Liège–Bastogne–Liège-kilpailu. Se käytiin 258,5 kilometrin reitillä Liègestä Bastognen kautta Ans'iin 22. huhtikuuta 2018. Kilpailu kuului UCI World Touriin 2018.

Bob Jungels voitti kilpailun karattuaan kärkiryhmästä Cote de Roche-aux-Fauconsin nousussa noin 18 kilometriä ennen maalia. Toiseksi tullut Michael Woods hävisi hänelle 37 sekuntia, Romain Bardet oli kolmas.

Samana päivänä ajettiin toisen kerran järjestetty naisten Liège–Bastogne–Liège-kilpaiu. Se käytiin 136 kilometrin reitillä Bastognesta Ans'iin. Kilpailu kuului UCI Women's World Tour.

Anna van der Breggen voitti kilpailun kukistettuaan loppukirissä Amanda Sprattin, jonka hän oli tavoittanut viisi kilometriä ennen maalia. Annemiek van Vleuten sijoittui kolmanneksi.

## Miesten tulokset
Lähde: Pro Cycling Stats

## Miesten kilpailuun osallistuneet joukkueet
Lähde: Pro Cycling stats

## Naisten tulokset
Lähde: Cyclingnews

## Naisten kilpailuun osallistuneet joukkueet
Lähde: Pro Cycling Stats

## Lähteet
Lombardian ympäriajo 2018

**Lombardian ympäriajo 2018** oli järjestyksessään 112. maantiepyöräilyn Lombardian ympäriajo. Se käytiin 241 kilometrin reitillä Bergamosta Comoon 13. lokakuuta 2018. Kilpailu kuului UCI World Touriin.

Thibaut Pinot voitti kilpailun karattuaan irtiottokumppaniltaan Vincenzo Nibalilta toiseksi viimeisen nousun, Civiglion loppupuolella, noin 15 kilometriä maalista. Pinot voitti kilpailun lopulta 32 sekunnin erolla Nibaliin, Dylan Teuns sijoittui kolmanneksi.

## Tulokset
Lähde: Pro Cycling Stats

## Osallistuneet joukkueet
Lähde: Pro Cycling Stats

## Lähteet
Milano – San Remo 2018

**Milano – San Remo 2018** oli järjestyksessään 109. maantiepyöräilyn Milano – San Remo- kilpailu. Se käytiin 294 kilometrin reitillä Milanosta San Remoon 17. maaliskuuta 2018. Kilpailu kuului UCI World Touriin.

Vincenzo Nibali voitti kilpailun karattuaan irtiottoon viimeisessä nousussa, Poggiossa, noin seitsemän kilometriä ennen maalia. Takaa-ajajat pääsivät lopulta muutaman metrin päähän, mutteivat kuitenkaan onnistuneet ohittamaan Nibalia. Caleb Ewan sijoittui toiseksi, Arnaud Démare kolmanneksi.

## Tulokset
Lähde: Pro Cycling Stats

## Osallistuneet joukkueet
Lähde: Pro Cycling Stats

## Lähteet
Amstel Gold Race 2018

**Amstel Gold Race 2018** oli järjestyksessään 53. maantiepyöräilyn miesten Amstel Gold Race -kilpailu. Se käytiin 263 kilometrin reitillä Maastrichtista Berg en Terblijtiin 15. huhtikuuta 2018. Kilpailu kuului UCI World Touriin.

Michael Valgren voitti kilpailun karattuaan kahdeksan miehen kärkiryhmästä runsaat kaksi kilometriä ennen maalia. Hän sai irtiottokumppanikseen Roman Kreuzigerin, jonka kukisti loppukirissä. Enrico Gasparotto sijoittui kolmanneksi.

Samana päivänä ajettiin viides naisten Amstel Gold Race. Se käytiin 116,9 kilometrin reitillä niin ikään Maastrichtista Berg en Terblijtiin. Kilpailu kuului UCI Women's World Touriin.

Chantal Blaak voitti kilpailun kukistettuaan kolmen ajajan loppukirissä Lucinda Brandin ja Amanda Sprattin.

## Miesten tulokset
Lähde: Pro Cycling Stats

## Miesten kilpailuun osallistuneet joukkueet

Lähde: Pro Cycling stats

## Naisten tulokset
Lähde: Pro Cycling Stats

## Naisten kilpailuun osallistuneet joukkueet
Lähde: Pro Cycling Stats

## Lähteet
La Flèche Wallonne 2018

**La Flèche Wallonne 2018** oli järjestyksessään 82. maantiepyöräilyn miesten La Flèche Wallonne -kilpailu. Se käytiin 198,5 kilometrin reitillä Seraing–Huy 18. huhtikuuta 2018. Kilpailu kuului UCI World Touriin.

Julian Alaphilippe ratkaisi La Flèche Wallonnen voiton kilpailun päättäneessä Mur de Huyn nousussa. Toiseksi sijoittunut Alejandro Valverde hävisi hänelle neljä sekuntia, Jelle Vanendert oli kolmas. Alaphilippe oli aiemmin sijoittunut kilpailussa kaksi kertaa toiseksi, Valverde puolestaan voittanut neljä edellistä La Flèche Wallonnea.

Samana päivänä ajettiin 21. kerran naisten La Flèche Wallonne. Se käytiin 118,5 kilometrin reitillä, jossa Huy toimi sekä lähtö- että maalipaikkana.  Kilpailu kuului UCI Women's World Touriin 2018.

Anna van der Breggen voitti kilpailun neljännen kerran peräkkäin. Hän kukisti seuraaviksi sijoittuneet Ashleigh Moolmanin ja Megan Guarnierin kahdella sekunnilla.

## Miesten tulokset
Lähde: Pro Cycling Stats

## Miesten kilpailuun osallistuneet joukkueet
Lähde: Pro Cycling Stats

## Naisten tulokset
Lähde: Pro Cycling Stats

## Naisten kilpailuun osallistuneet joukkueet
Lähde: Pro Cycling Stats

## Lähteet
Stuck in the Middle with You

**Stuck in the Middle with You** (tai **Stuck in the Middle**) on brittiläisten muusikoiden Joe Eganin ja Gerry Raffertyn sanoittama ja säveltämä vuoden 1973 kappale. Sen alkuperäinen esittäjä on heidän yhtyeensä Stealers Wheel. Kappale sijoittui top 10 -musiikkilistalle niin Yhdysvalloissa kuin yhtyeen kotimaassa Britanniassakin. Sitä myytiin yli miljoona kappaletta. 

## Kokoonpano
*Gerry Rafferty – päälaulu, kitara
*Joe Egan – päälaulu, koskettimet
*Paul Pilnick – soolokitara
*Tony Williams – bassokitara
*Rod Coombes – rummut

## Lähteet
Stealers Wheel (albumi)

**Stealers Wheel** on samannimisen brittiläisen rockyhtyeen Stealers Wheelin vuoden 1972 esikoisalbumi. Sen single ”Stuck in the Middle with You” sijoittui top 10 -musiikkilistalle Yhdysvalloissa ja yhtyeen kotimaassa Britanniassa. Cherry Red Records uudelleenjulkaisi albumin vuonna 2004.

## Kappaleet
Kaikki kappaleet säv. ja san. Joe Egan ja Gerry Rafferty.
# Late Again – 3.16
# Stuck in the Middle with You – 3.28
# Another Meaning – 2.56
# I Get By – 3.16
# Outside Looking In – 3.54
# Johnny’s Song – 3.45
# Next to Me – 3.37
# José – 3.23
# Gets So Lonely – 2.57
# You Put Something Better Inside Me – 3.50

## Kokoonpano
### Musiikki
* Gerry Rafferty – päälaulu, kitara
* Joe Egan – päälaulu, koskettimet
* Paul Pilnick – soolokitara
* Tony Williams – bassokitara
* Rod Coombes – rummut
* Luther Grosvenor – havaijinkitara (kappaleessa ”Stuck in the Middle With You”), soolokitara (kappaleessa ”I Get By”) akustinen kitara ja taustalaulu (kappaleessa ”Late Again”)  

### Tuotanto
* Geoff Emerick, John Mills – äänisuunnittelu

## Arvostelut
* AllMusic: 

## Lähteet
Anchenoncourt-et-Chazel

**Anchenoncourt-et-Chazel** on Ranskan kunta Haute-Saônen departementissa Burgundi-Franche-Comtén alueella. Kunnan pinta-ala on 13,9 neliökilometriä ja vuonna 2016 siellä oli arviolta 236 asukasta.

## Lähteet

## Aiheesta muualla
Leppävuori

**Leppävuori** on sukunimi, joka on muun muassa seuraavilla suomalaisilla henkilöillä:

*Antti Leppävuori (s. 1958), maastohiihtovalmentaja ja -hiihtäjä
*Erkki K. M. Leppävuori (s. 1951), VTT:n pääjohtaja ja professori
*Seppo Leppävuori (s. 1939), teknillisen fysiikan professori
Nummimäki

**Nummimäki** on asuinalue Nurmijärvellä. Paikka sijaitsee Klaukkalaan kuuluvista Mäntysalosta ja Ripatista koilliseen, Järventaustasta etelään ja Metsäkylästä pohjoiseen, aivan Metsäkylän koulun tuntumassa.

Nummimäki on toinen Nurmijärvelle perustetuista kahdesta vesiosuuskunnista (toisen ollessa Perttula) ja se kattaa peräti 60 kiinteistöä.

## Lähteet
Gent–Wevelgem 2018

**Gent–Wevelgem 2018** oli järjestyksessään 80. maantiepyöräilyn miesten Gent–Wevelgem-kilpailu. Se käytiin 251,1 kilometrin reitillä Deinzestä Wevelgemiin 25. maaliskuuta 2018. Kilpailu kuului UCI World Touriin.

Peter Sagan voitti kilpailun ennätystä sivunneen kolmannen kerran oltuaan paras noin 20 ajajan loppukirissä. Elia Viviani sijoittui toiseksi, Arnaud Démare oli kolmas.

Samana päivänä ajettiin viidennen kerran naisten Gent–Wevelgem. Se käytiin 142,6 kilometrin reitillä Ieperistä Wevelgemiin. Kilpailu kuului UCI Women's World Touriin.

Marta Bastianelli voitti kilpailun oltuaan loppukirissä paras ennen Julien D'Hoore ja Lisa Kleinia.

## Miesten tulokset
Lähde: Pro Cycling Stats

## Miesten kilpailuun osallistuneet joukkueet
Lähde: Pro Cycling Stats

## Naisten tulokset
Lähde: Pro Cycling Stats

## Naisten kilpailuun osallistuneet joukkueet
Lähde: Pro Cycling Stats

## Lähteet
Cesare Zoppetti

**Giovanni Cesare Zoppetti** (1. tammikuuta 1876 Genova – 15. maaliskuuta 1940 Rooma) oli italialainen näyttelijä, jolla oli takanaan jo noin kolme vuosikymmentä teatterinäyttämöillä, kun hän 54-vuotiaana aloitti uuden ja menestyksekään uran elokuvanäyttelijänä. Zoppettin äidinkieli oli veneto ja hän käytti aina teatterirooleissaan siihen perustuvaa murretta, riippumatta siitä missä päin Italiaa esiintyi.

Äänielokuvan tehdessä läpimurtoa 1930-luvun alkuvuosina Zoppetti liittyi siihen näyttelijöiden kaartiin joka Paramount-elokuvayhtiön Joinvillen studioissa Ranskassa teki italiankielisiä versioita yhtiön tuottamista elokuvista. Siihen aikaan oli tavallista että elokuvista tehtiin useita versioita eri kielillä ja vaihdettiin näyttelijöitä tarpeen mukaan eri kieliversioiden välillä. Zoppettin ensimmäinen osa Joinvillessä oli Jack Salvatorin ohjaamassa *Il richiamo del cuore* (1930), joka oli italiankielinen versio Dorothy Arznerin elokuvasta *Sarah and son*, josta myös tehtiin versiot ranskaksi, espanjaksi, portugaliksi ja ruotsiksi (*Hjärtats röst*); viimeksi mainitun ohjasi Rune Carlsten.

Joinvillestä Italiaan palattuaan Zoppetti teki vuonna 1932 kaksi huomioitua roolisuoritusta. Raffaello Matarazzon ensimmäisessä ohjaustyössä *[[Treno popolare]]* hän näytteli keski-ikäistä viettelijää joka houkuttelee teini-ikäisen tytön (Maria Denis) mukaansa viikonloppumatkalle, mutta jonka suunnitelmat pilaa asiasta vihiä saanut vihainen vaimo (Jone Frigerio). Aivan erilaisen osan hänelle antoi myöskin Joinvillessa työskennellyt ohjaaja Mario Camerini, elokuvassaan *Kyllä miehet ovat roistoja* (*Gli uomini, che mascalzoni...*). Zoppetti näytteli tässä elokuvassa huolestunutta taksinkuljettajaa jonka mielestä tyttären kosija ei vaikuta oikein sopivalta vävypojaksi. Zoppetti sai tästä suorituksesta erinomaiset arvostelut, mutta myös huomautuksen siitä että puhui murretta, mikä häiritsi muuten täydellistä suoritusta.

Zoppetti näytteli kymmenen vuotta kestäneen elokuvauransa aikana kaikkiaan noin viidessäkymmenessä elokuvassa. Hän näytteli näissä erityisen menestyksekkäästi ihmistyyppiä joka pinnallisesti voi olla vähän tyly ja pahantuulinen mutta on pohjimmiltaan hyväntahtoinen. Tyypillisiä esimerkkejä tällaisista osista ovat Camerinin yllä mainittu taksinkuljettaja, ja henkilöstöpäällikkö Goffredo Alessandrinin ohjaamassa *La segretaria privata* (1931).

## Lähteet
*
*
*
*

### Viitteet
Ferenc I Rákóczi

**Ferenc I Rákóczi** (24. huhtikuuta 1645 – 8. heinäkuuta 1676) oli unkarilainen ylimys, kapinajohtaja ja maata hallinneiden Habsburgien vastaisen salaliiton jäsen. Rákóczin johtama kapina vuonna 1670 kukistettiin lopulta nopeasti. Monet salaliiton jäsenet teloitettiin, mutta Rákóczin henki säästyi hänen äitinsä vaikutusvallan ansiosta. Rákóczi kuoli vuonna 1676.

Ferenc I:n poika Ilona Zrínyin kanssa, Ferenc II Rákóczi, oli sittemmin myös merkittävä unkarilainen kapinajohtaja.

## Elämäkerta
Ferenc Rákóczi syntyi 24. huhtikuuta 1645. Hänen isänsä oli Transsilvanian ruhtinas György II Rákóczi. Ferencin isä oli kalvinisti, mutta Ferencistä tuli katolinen äitinsä Zśofia Báthorin vaikutuksesta. Ferenc oli isänsä kruununperijä, mutta lopulta hänestä ei koskaan tullut Transsilvanian ruhtinasta. György kuoli vuonna 1660 ja samana vuonna Osmanien valtakunnan joukot etenivät ruhtinaskuntaan. Sotaan sekaantuivat myös Habsburgit, mutta heidän sotaretkensä turkkilaisia vastaan epäonnistui vuonna 1661. Ruhtinaskunnan menettäminen herätti suuttumusta Unkarista, jolle saatiin lisäsyy vuosina 1663–1664 käydyn sodan jälkeen solmitusta epäedullisesta Vasvárin rauhasta. Habsburgien vastaisen tyytymättömyyden kasvaessa Unkarissa alettiin valmistella Habsburgien vastaista kapinaa.

Ferenc Rákóczi meni vuonna 1666 naimisiin Kroatian baani Péter Zrínyin tyttären Ilona Zrínyin kanssa. Sittemmin Rákóczi ja Péter Zrínyi kuuluivat kreivi Ferenc Wesselényin johtamaan salaliittoon, jonka tavoitteena oli aseellinen kapina Ranskan tai Osmanien valtakunnan tuella. Salaliittolaisten suunnitelmista saatiin kuulla Wienissä jo ennen suunnitelmien toteuttamista, mutta vastatoimiin ei ryhdytty. Vuonna 1670 Ferenc Rákóczi sai vaivoin nostatettua kapinan Ylä-Unkarissa (nykyisessä Slovakiassa). Odotettua ulkopuolista tukea kapinalle ei kuitenkaan saapunut, ja lisäksi salaliittolaisilta puuttui yhtenäinen strategia. Keisarilliset joukot kukistivat kapinan suhteellisen nopeasti. Salaliittolaisten johtajia vangittiin ja monet saivat varoittavana esimerkkinä kuolemantuomion, heidän joukossaan esimerkiksi Péter Zrínyi. Ferenc Rákóczi sai pitää henkensä, koska  hänen äidillään oli vaikutusvaltaa jesuiittojen keskuudessa. Hänen avullaan Ferenc Rákóczin henki säästettiin suuria lunnaita vastaan.

Ferenc Rákóczi kuoli 8. heinäkuuta 1676. Ferencin ja Ilona Zrínyin pojasta Ferenc II Rákóczista tuli sittemmin myös merkittävä unkarilainen kapinajohtaja.

## Lähteet
Miryangin sairaalapalo 2018

**Miryangin sairaalapalo 2018** tapahtui 26. tammikuuta 2018 Sejongin sairaalassa Miryangissa, Etelä-Koreassa. Ensimmäisen kerroksen ensiavussa kello 7.30 syttyneessä palossa kuoli 41 ihmistä, ja noin 130 loukkaantui. Kuolleista kolme kuului sairaalan henkilökuntaan, loput olivat potilaita.

Sejongin sairaala erikoistui vanhusten pitkäaikaishoitoon, ja sen yhteydessä oli myös vanhainkoti. Sairaalassa ja vanhainkodissa oli palon syttyessä yhteensä noin 200 potilasta. Sairaalassa ei ollut sprinklereitä, eikä lainsäädäntö niitä vaatinut. Sen sijaan vanhainkotiin niitä oltiin palon aikaan asentamassa.

## Lähteet
Kiuas (täsmennyssivu)

**Kiuas** voi tarkoittaa jotakin seuraavista:

* kiuas, saunan lämmityslaite
* hiidenkiuas, kivinen hautaröykkiö
* Kiuas, suomalainen metalliyhtye
* Kiuas Kustannus, suomalainen kustantamo
* Kiuas, suomalainen yrityskiihdyttämö
Hopeasulfaatti

**Hopeasulfaatti** (Ag2SO4) on hopea- ja sulfaatti-ionien muodostama epäorgaaninen ioniyhdiste. Yhdistettä käytetään hopean valmistusprosesseissa ja katalyyttinä orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa hopeasulfaatti on valkoista kiteistä ainetta, jonka väri muuttuu valon vaikutuksesta harmaaksi. Sen alkeiskoppi on rombinen. Yhdiste liukenee vain niukasti veteen, mutta liukenee helpommin happoihin esimerkiksi rikkihappoon. Lisäksi hopeasulfaatti liukenee ammoniakkiliuoksiin. Kuumennettaessa hopeasulfaattia kiehumispisteeseensä se hajoaa hopeaksi, rikkidioksidiksi ja hapeksi. 

Hopeasulfaattia voidaan valmistaa liuottamalla metallista hopeaa kuumaan ja väkevään rikkihappoon. Yhdistettä muodostuu myös, kun hopeasuolan, esimerkiksi hopeanitraatin, vesiliuokseen lisätään rikkihappoa tai sulfaattisuoloja.
:2 Ag + 2 H2SO4 → Ag2SO4 + SO2 + 2 H2O
:2 AgNO3 + H2SO4 → Ag2SO4 + 2 HNO3

Hopeasulfaattia voidaan käyttää katalyyttinä pelkistettäessä aromaattisia hiilivetyjä sykloheksaanijohdannaisiksi ja sitä voidaan käyttää katalyyttinä myös hapetusreaktioissa. Hopean metallurgian yhteydessä hopea saostetaan liuoksesta sulfaattina ja sulfaatti hajotetaan hopeaksi kuumentamalla. Yhdistettä voidaan käyttää myös hopea-hopeasulfaattielektrodien valmistamiseen.

## Lähteet
Liperit

**Liperit** on papin perinteiseen virkapukuun kuuluva irtokaulus, jossa on kaksi suorakulmaista liuskaa ja niitä käytetään kaftaanin (papintakin) kanssa. Nykyään sen on korvannut arkikäytössä yksinkertainen valkoinen pantakaulus.

## Historiaa
Liperit kehittyivät 1600-luvulla protestanttisten pappien asun osana käytetystä myllynkivikauluksesta. Norjassa ja Tanskassa se jäi käyttöön ja kuuluu edelleen papin virkapukuun, mutta useimmissa maissa, kuten Ruotsissa, Isossa-Britanniassa ja Saksassa, sen korvasi yksinkertaisempi lehtikaulus. Tämä oli leveä ja ulottui yhtä kauas edessä, takana sekä sivuilla. 1700-luvulla peruukkimuodin vaikutuksesta kaulus muuttui siten, että sen muodostivat kaksi alaspäin laskeutuvaa kangassuikaletta. Liperien koko on vaihdellut eri aikoina. Aluksi ne tehtiin läpikuultavasta kankaasta, jonka väri oli kauluksen tapaan valkoinen. Joissakin maissa liperit kuuluvat oikeusistuimissa toimivien juristien virkapukuun. Myöhemmin lipereille keksittiin myös hengellinen tulkinta: ne symbolisoivat kymmenen käskyn lain tauluja tai toisaalta lakia ja evankeliumia. Ruotsissa on 1800-luvulta alkaen joillakin papeilla ollut käytössä myös hopeasta valmistetut liperit. Niitä on ollut käytetty vielä ainakin 1960-luvun alussa.

Liperit, papinkaulus yhdessä papintakin yllä kannetun kapan kanssa muodostivat papin virkapuvun, jota käytettiin 1800-luvun alkupuolelle saakka myös arkipukuna. Kun pappi tuomittiin menettämään virkansa, hänet tuomittiin "menettämään kappa ja kaulus" (*mista kappa och krage*). Ruotsissa on yhä edelleen käytössä termi "avkragning" tarkoittamassa papin virkansa menetystä. Vielä 1700-luvulla, kun papille julitettiin tuomiokapitulissa päätös siitä, että hän menettää pappisvirkansa, häneltä riisuttiin pois kappa ja kaulus, liperit.

## Käyttö nykyään
* Liperit kuuluvat Suomessa piispainkokouksen suosittelemaan papin juhlapukuun. Ne ovat edelleen jumalanpalveluskäytössä useissa maissa ja eri kirkkokuntien parissa. 
* Useissa Kansainyhteisön maissa, samoin kuin Alankomaissa ja Belgiassa liperit kuuluvat tuomareiden ja lakimiesten viralliseen asuun. 
* Liperit ovat käytössä Oxfordin yliopiston ja Cambridgen yliopiston akateemisessa pukeutumisessa.

## Lähteet

## Aiheesta muualla
Aphanizomenon

***Aphanizomenon*** on syanobakteerien suku, joka aiheuttaa leväkukintoja makeissa- ja murtovesissä.

## Ulkonäkö ja koko

Elävät Aphanizomenon-syanobakteerit ovat vihreitä, mutta kuollessaan ne muuttuvat turkoosinsinisiksi ja voivat muodostaa maalimaista massaa.

Ne voidaan tunnistaa lajin ja suvun tarkkuudella mikroskoopin avulla. Aphanizomenon-suvulle ovat ominaisia sukkulamaiset rihmakimput. Rihmat koostuvat akineeteistä (kestosoluista) ja heterokysteistä (typensitojasoluista). Rihman solut eivät ole kuroutuneet helminauhamaisesti, vaan ne ovat tasaisemman jaokkeisia kuin Anabaena-rihmat. 

## Esiintyminen ja vaikutukset
Aphanizomenon-levän kukinnat ovat yleisiä Itämeressä. Siellä siitä ei ole löydetty myrkyllisiä kantoja. Ne voivat kuitenkin tuottaa myrkkyä järvissä. Joistakin aphanizomenon-levistä on löytynyt maksamyrkkyjä ja hermomyrkky anatoksiini-a:ta. 

Suvun tyyppilajia *Aphanizomenon flosaquae* on tavattu makeassa vedessä Euroopassa, Aasiassa, Pohjois- ja Etelä-Amerikassa, Australiassa ja Uudessa Seelannissa.

## Sukuun kuuluvia lajeja
Sukuun kuuluu noin kymmenen lajia.
*Aphanizomenon akineetti
*Aphanizomenon aphanizomenoides
*Aphanizomenon flexuosum
*Aphanizomenon flos-aquae
*Aphanizomenon gracile
*Aphanizomenon hungaricum
*Aphanizomenon issatschenkoi
*Aphanizomenon klebahnii
*Aphanizomenon skujae
*Aphanizomenon volzii
*Aphanizomenon yezoense

## Lähteet

## Aiheesta muualla
*ITIS: Aphanizomenon 
*National Center for Biotechnology Information (NCBI): Aphanizomenon, taxonomy 
*Global Biodiversity Information Facility (GBIF): Aphanizomenon 
*iNaturalist: Aphanizomenon
Karhusaari (kappale)

”**Karhusaari**” on suomalaisen laulaja-lauluntekijän Anssi Kelan kappale, joka julkaistiin promosinglenä kesäkuussa 2005. Kappale on ensimmäinen singlejulkaisu Kelan kolmannelta sooloalbumilta *[[Rakkaus on murhaa]]*.

Kela kirjoitti ”Karhusaaren” heinäkuussa 2004, ja se oli ensimmäinen kappale joka levylle äänitettiin tammikuussa 2005 Fried Music -studiolla tuottaja Jukka Immosen kanssa. Äänitykset kestivät kaksi päivää, ja Kela soitti kaikki instrumentit itse. 

”Karhusaari” nousi parhaimmillaan Suomen kaupallisten radiokanavien soitetuimmaksi kappaleeksi. *[[Rumba (lehti)|Rumban]]* 50 hittiä -listalla kappale nousi kolmanneksi. Kappaletta ei ole esitetty vuosiin Kelan konserteissa.

## Kappaleet
# 

## Listasijoitukset

## Lähteet
Kangasalan Kisa-Eagles

**Kangasalan Kisa-Eagles** on suomalainen jääkiekkojoukkue, joka syntyi kun Kangasalan Kisan ja Kangasalan Voiton jääkiekko yhdistyivät yhdeksi joukkueeksi Kisan alaisuuteen.

Joukkueen perustamisajankohtana pidetään vuotta 1930 ja kotipaikka on Kangasala. Joukkueen kotiareena  on Kangasalan jäähalli ja sillä on lasten kiekkokoulu toimintaa sekä joukkkuetoimintaa alkaen U7 ikäluokasta aina miesten joukkueeseen asti.

## Kasvatit pääsarjatasolla
(myös Kangasalan Voiton kasvatteja)

*Otto Heinonen
*Antti Jaatinen
*Katri Paananen
*Ville-Joonas Peltola
*Mari Saarinen

*Jorma Sevon
*Seppo Sevon
*Samuli Vainionpää
*Sami Venäläinen
*Tommi Välimaa

## Aiheesta muualla
* Juniorit
* Edustus 

### Viitteet
American Crime Story

**American Crime Story** on yhdysvaltalainen rikosdraamasarja, jonka ovat kehittäneet Scott Alexander ja Larry Karaszewski. Sarja on antologia, jonka jokaisella kaudella kerrotaan tositapahtumiin perustuva tarina, joka on riippumaton muista kausista. Se on spin-off kauhusarjasta *[[American Horror Story]]*.

Ensimmäinen tuotantokausi, nimeltään *[[The People v. O.J. Simpson: American Crime Story|The People v. O.J. Simpson]]*, kertoo O. J. Simpsonin murhaoikeudenkäynnistä perustuen Jeffrey Toobinin kirjaan *The Run of His Life: The People v. O. J. Simpson*. Toinen tuotantokausi, nimeltään *[[The Assassination of Gianni Versace: American Crime Story|The Assassination of Gianni Versace]]*, seuraa muotisuunnittelija Gianni Versacen murhannutta sarjamurhaajaa Andrew Cunanania perustuen Maureen Orthin kirjaan *Vulgar Favors: Andrew Cunanan, Gianni Versace, and the Largest Failed Manhunt in U.S. History*.

Sarjan esittäminen alkoi Yhdysvalloissa 2. helmikuuta 2016 FX-kaapelitelevisiokanavalla. Sarjasta on tehty myös kolmas tuotantokausi, joka kertoo Clinton-Lewinsky-skandaalista.

## Yleiskatsaus
### ''The People v. O. J. Simpson'' (2016)

Kausi kertoo O. J. Simpsonin (Cuba Gooding Jr.) murhaoikeudenkäynnistä sekä syyttäjän että puolustuksen näkökulmasta.

Gooding Jr.:n lisäksi kauden pääosia näyttelevät Sterling K. Brown, Kenneth Choi, Christian Clemenson, Bruce Greenwood, Nathan Lane, Sarah Paulson, David Schwimmer, John Travolta ja Courtney B. Vance.

### ''The Assassination of Gianni Versace'' (2018)

Kausi kertoo heinäkuussa 1997 tapahtuneesta Gianni Versacen (Édgar Ramírez) murhasta, ja seuraa tarkemmin tämän murhannutta Andrew Cunanania (Darren Criss).

Muissa pääosissa esiintyvät Ricky Martin ja Penélope Cruz.

### ''Impeachment''
Kausi kertoo Clinton-Lewinsky-skandaalista perustuen Jeffrey Toobinin kirjaan *A Vast Conspiracy: The Real Story of the Sex Scandal That Nearly Brought Down a President*. Sarah Paulson, Beanie Feldstein, Annaleigh Ashford ja Clive Owen esittävät pääosia.

## Jaksot
### Yhteenveto

### Ensimmäinen tuotantokausi: ''The People v. O. J. Simpson'' (2016)

|}

### Toinen tuotantokausi: ''The Assassination of Gianni Versace'' (2018)

|}

## Lähteet

## Aiheesta muualla
* Virallinen sivusto 
*
Hinnerjoen kirkonkylä

**Hinnerjoen kirkonkylä** on kirkonkylä ja taajama entisen Hinnerjoen kunnan alueella Eurassa. Se oli Hinnerjoen kunnan hallinnollinen keskus. Vuoden 2021 lopussa taajamassa oli 386 asukasta, ja sen maapinta-ala oli 2,85 neliökilometriä.

Kirkonkylä sijaitsee kantatien 43 varrella. Kirkonkylältä lähtee etelään Vaaljoen kylän suuntaan yhdystie 2021 ja kaakkoon seututie 210 kohti Honkilahden kirkonkylää. Kirkonkylän palveluihin kuuluu muun muassa matkabaari, huoltoasema, kahvila, kyläkauppa, asiamiesposti, vapaaehtoinen palokunta, kirjasto ja ala-koulu. Kylässä on myös Hinnerjoen kirkko.

Kirkonkylältä itään Auvoljärvellä on Elorannan uimaranta ja sauna.

## Lähteet
Vaaljoki (Hinnerjoki)

**Vaaljoki** on kylä entisen Hinnerjoen kunnan alueella Eurassa. Kylä sijaitsee Hinnerjoen kirkonkylästä etelään yhdystien 2021 varrella. Kylä rajautuu lännessä ja etelässä Laitilaan ja koillisen suunnassa sijaitsee Honkilahden kirkonkylä. 

## Kansakoulu
Vaaljoella oli ennen kansakoulu. Vaaljoen kansakoulu oli Hinnerjoen ensimmäinen kansakoulu. Vuonna 1922 säädettiin uusi oppivelvollisuuslaki, joka velvoitti kuntia perustamaan myös yläkansakouluja. Seurauksena Vaaljoen kansakoululle rakennettiin uusi koulurakennus, ja se valmistui vuonna 1925.

## Lähteet
Tom Wrange

**Tom Johannes Wrange** (alk. **Lillqvist**, 2. lokakuuta 1937 Helsinki – 31. heinäkuuta 2018 Porvoo) oli suomalainen kehonrakennusvaikuttaja.

Wrange oli ensimmäinen voimailuvälineiden ja lisäravinteiden maahantuoja Suomessa. Suomen bodybuilding- ja voimanostoliittoa (BBC) hän oli perustamassa vuonna 1971. Wrange tuli tunnetuksi myös Arnold Schwarzeneggerin Suomen-vierailujen järjestämisestä vuosina 1971 ja 1972.

Wrange oli Suomen edustaja vuonna 1975 perustetun Pohjoismaiden Voimanostoliiton ensimmäisessä hallituksessa.

## Lähteet
2012–2017

__NOTOC__

**2012–2017** on yhdysvaltalaisen elektronisen musiikin tuottaja Nicolas Jaarin ensimmäinen studioalbumi Against All Logic -taiteilijanimellä, jonka julkaisi Other People 17. helmikuuta 2018. Ennen julkaisupäivää albumia ei mainostettu juuri ollenkaan, joten se tuli yllätyksenä monelle.

## Kappaleet
#
#
#
#
#
#
#
#
#
#
#

## Palaute
* Pitchfork: 8.8/10 (Best New Music)
* Resident Advisor: 2.8/5
## Lähteet
Allegiant Air

**Allegiant Air** (lyhyemmin **Allegiant,** tyyliteltynä **allegiant**) on yhdysvaltalainen halpalentoyhtiö, joka operoi sekä reitti- että tilauslentoja. Allegiant on Yhdysvaltojen yhdeksänneksi suurin lentoyhtiö. Allegiant perustettiin tammikuussa vuonna 1997 nimellä WestJet Express.

## Laivasto

Laivaston keski-ikä elokuussa 2022 on 14,8 vuotta.

## Lähteet
Exote

**Exote** voi tarkoittaa seuraavia asioita:
* Exote Oy, yritys, joka kehittää ja pitää hallussaan exote-kovametallin patenttia.
* Exote kovametallimateriaali
Exote (yritys)

**Exote Oy** on suomalainen exote-materiaalin tuotekehitykseen keskittynyt yritys.
## Lähteet
* 
* 
* 
* 
* 
* 
*
Exote (materiaali)

**Exote** on Suomessa alun perin VTT:llä kehitetty kovametalli, joka soveltuu luotisuojaukseen ja muihin erityisen kovalle mekaaniselle kulutukselle altistuviin sovelluksiin. Exoten tuotekehitys ja immateriaalioikeudet on siirretty Exote-yritykselle.

Materiaalin sanotaan voivan korvata volframikarbidin. Exote soveltuu työstökoneiden terien materiaaliksi.

## Lähteet
* 
* 
*  

### Viitteet
Bill Bailey (tanssija)

**Bill Bailey** (8. joulukuuta 1912 – 12. joulukuuta 1978) oli afroamerikkalainen steppaaja. Hänen siskonsa oli laulaja ja näyttelijä Pearl Bailey. Bill tanssi ”moonwalkia” ensimmäisen kerran todistetusti.
Segercrantz

**Segercrantz** on sukunimi, jota käytetään Suomessa. 

Segercrantz on myös suomalainen aatelissuku. Uudenmaan ja Hämeen läänin rakuunarykmentin everstiluutnantti Johan Ekmanin (1675–1741) lapset aateloitiin kiitokseksi isänsä ansioista vuonna 1756 ja introdusoitiin Ruotsin Ritarihuoneeseen vuonna 1756 aatelisena sukuna numero 1973. Suku immatrikuloitiin Suomen Ritarihuoneeseen vuonna 1818 aatelisena sukuna numero 136. Yksi suvun haaroista sai vuonna 1949 takaisin edustusoikeuden Ruotsin Ritarihuoneeseen. 

Nimen haltijoita:

* Clas Robert Segercrantz (1808–1879), Venäjän keisarillisessa armeijassa palvellut tykistönkenraali, Fredrik Segercrantzin poika
* Fredrik Segercrantz (1774–1813), kapteeni ja valtiopäivämies
* Johan Gustaf Emil Segercrantz (1826–1901), sotilas ja virka- ja valtiopäivämies
* Hjalmar Frithiof Segercrantz (1864–1928), kauppias ja valtiopäivämies, Johan Gustaf Emil Segercrantzin poika
* Johan Segercrantz (1874–1953), pankinjohtaja ja taidemaalari, Johan Gustaf Emil Segercrantzin poika
* Kristina Segercrantz (s. 1950), kuvataiteilija
* Mårten Segercrantz (1682–1758), valtiopäivämies
* Mårten Segercrantz (1941–2018), sulkapalloilija ja hammaslääkäri
Polaaririntama (ilmakehä)

**Polaaririntama** on vyöhyke, jossa keskileveysasteiden lämmin ilma ja polaarinen kylmä ilma kohtaavat. Ilmojen kohdatessa tähän kohtaan syntyy Matalapaine, kun kylmä ilma työntyy lämpimän ilman alle.

Matalapaineet johtuvat lämpimistä ilmavirroista. Nämä ilmavirrat tuovat mukanaan sateita ja räntää. 

## Lähteet